《送方计部子及还留都》
明代·黎民表

画省三年报政成，秋风吹客复南征。佩鱼湘水名犹在，策骏燕台坐尽倾。

西第歌钟怜卜夜，司农飞挽待趋程。摇心花柳秦淮路，曾是江东老步兵。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。